Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov  
Predkladateľ: Ministerstvo financií Slovenskej republiky 

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A.Dane, odvody, clá a poplatky, ktorých cieľom je znižovať negatívne externality
	0
	0

	
	B. Iné poplatky
	0
	0

	
	C. Sankcie a pokuty
	0
	0

	
	D. Nepriame finančné náklady
	155 220
	30

	
	E. Administratívne náklady
	23 192
	130

	
	Spolu = A+B+C+D+E
	178 412
	160

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	55 981
	0

	
	G. Goldplating
	113 022
	0

	
	
	
	
	
	

	
	VÝPOČET PRAVIDLA 1in2out:
	IN
	OUT

	
	H. Náklady okrem výnimiek = B+D+E-F
	122 431
	160

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	1
	informácie o zmenách podmienok, na základe ktorých bolo vydané pôvodné povolenie 
	203/2011
	§ 28(7)
	2. EÚ úplná harmonizácia
	01.01.26
	správcovské spoločnosti
	                 10 
	225
	2 246
	In (zvyšuje náklady)
	0
	0

	2
	uvedenie nových informácií v žiadosti o udelenie povolenia pre správcu UCITS
	203/2011
	§  28(4)
	2. EÚ úplná harmonizácia
	16.04.26
	správcovské spoločnosti
	                   1 
	128
	128
	In (zvyšuje náklady)
	0
	0

	3
	uvedenie nových informácií v žiadosti o udelenie povolenia pre správcu AIF
	203/2011
	§  28a(4)(f)
	2. EÚ úplná harmonizácia
	16.04.26
	správcovské spoločnosti
	                   1 
	86
	86
	In (zvyšuje náklady)
	0
	0

	4
	informácie o opatreniach prijatých na zverenie funkcií
	203/2011
	§ 30(10)
	2. EÚ úplná harmonizácia
	16.04.26
	správcovské spoločnosti
	                 10 
	30
	297
	In (zvyšuje náklady)
	0
	0

	5
	správa AIF na podnet tretej osoby
	203/2011
	§  45a(8)
	2. EÚ úplná harmonizácia
	16.04.26
	správcovské spoločnosti
	                   1 
	2 503
	2 503
	In (zvyšuje náklady)
	0
	0

	6
	zavedenie účinných politík, postupov  a procesov posudzovania úverového rizika a správy úverového portfólia
	203/2011
	§ 37a (4)(e),  § 37e
	3b)  Navýšenie  požiadaviek nad rámec minimálnych požiadaviek smernice EÚ, 
	16.04.26
	správcovské spoločnosti
	                   3 
	37 584
	112 753
	In (zvyšuje náklady)
	112 753
	112 753

	7
	implementácia politík a postupov na aktiváciu a deaktiváciu nástrojov riadenia likvidity
	203/2011
	14a
	2. EÚ úplná harmonizácia
	16.04.26
	alternatívne
	               130 
	87,1621875
	11331,08438
	In (zvyšuje náklady)
	0
	0

	8
	uzavretie dohody o zverení činností
	203/2011
	§  57 a 57a
	2. EÚ úplná harmonizácia
	16.04.26
	správcovské spoločnosti
	                 10 
	419
	4 188
	In (zvyšuje náklady)
	0
	0

	9
	zoznam poplatkov, platieb a výdavkov
	203/2011
	§ 159a(1)(p)
	2. EÚ úplná harmonizácia
	16.04.26
	alternatívne investičné fondy
	                 68 
	59
	4 016
	In (zvyšuje náklady)
	0
	0

	10
	informácie o zložení portfólia úverov
	203/2011
	§ 159a(4)(d)
	2. EÚ úplná harmonizácia
	16.04.26
	alternatívne investičné fondy
	                   3 
	994
	2 982
	In (zvyšuje náklady)
	0
	0

	11
	ponúkanie PL AIF z EÚ v rámci sporenia zamestnancov
	203/2011
	148(12)
	2. EÚ úplná harmonizácia
	16.04.26
	správcovské spoločnosti
	                   1 
	3 782
	3 782
	In (zvyšuje náklady)
	0
	0

	12
	správy o trhoch, na ktorých obchoduje a nástrojoch, s ktorými obchoduje
	203/2011
	§ 161a
	2. EÚ úplná harmonizácia
	16.04.27
	štandardné fondy
	                 62 
	354
	21 918
	In (zvyšuje náklady)
	0
	0

	13
	správa štandardného fondu na podnet tretej osoby
	203/2011
	§  44(6)
	2. EÚ úplná harmonizácia
	16.04.26
	správcovské spoločnosti
	                   1 
	2 503
	2 503
	In (zvyšuje náklady)
	0
	0

	14
	zmena obchodného mena registrovaného správcu s označením "správca podlimitných rizikových fondov"
	203/2011
	§ 31b(3)(a)
	1.SK
	1..1.2027
	registrovaní správcovia
	                 36 
	261
	9 409
	In (zvyšuje náklady)
	9 409
	0

	15
	Predkladanie správ elektronicky ako základné pravidlo
	203/2011
	§ 191 (1)
	1.SK
	01.01.26
	správcovské spoločnosti
	                 10 
	16
	160
	Out (znižuje náklady)
	160
	0

	16
	určenie zahraničného depozitára
	203/2011
	§ 70(8)
	3b)  Navýšenie  požiadaviek nad rámec minimálnych požiadaviek smernice EÚ, 
	16.04.26
	alternatívne investičné fondy
	                   2 
	135
	269
	In (zvyšuje náklady)
	269
	269




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
Východiskovým zdrojom údajov je prehľad o počte dohliadaných subjektov podľa www.nbs.sk. 
V druhom kroku sa bral do úvahy odhadovaný počet subjektov, ktorých sa daná povinnosť môže týkať. Počet dotknutých subjektov závisí od charakteru činnosti, funkcie alebo služby správcovskej spoločnosti a od zameranie a typy fondu, či ide o alternatívny investičný fond alebo štandardný podielový fond.  Predpokladáme negatívne vplyvy v podobe rastu nákladov na všetky subjekty kolektívneho investovania, teda na všetky správcovské spoločnosti spravujúce 62 štandardných fondov a 68 alternatívnych investičných fondov. Zároveň predpokladáme, že 3 správcovské spoločnosti v prípade 3 alternatívnych investičných fondov využijú možnosť poskytovať úvery a spravovať úvery poskytované podnikateľskému sektoru.     
Návrhom predmetného zákona sa zároveň využíva možnosť voľby členského štátu zakázať poskytovanie niektorých typov úverov. Nakoľko si poskytovanie úverov a spravovanie úverov vyžadujú zo strany správcovských spoločností zavedenie účinných politík, postupov a procesov posudzovania úverového rizika, aby sa odstránili riziká plynúce pre investorov do alternatívnych investičných fondov poskytujúcich úvery, v Slovenskej republike bude poskytovanie úverov a spravovanie úverov možné až po zosúladení vnútroštátnych právnych noriem s európskymi právnymi normami, keďže vzhľadom na širokú problematiku poskytovania úverov je potrebné zaviesť jasný a jednoznačne aplikovateľný právny rámec pre poskytovanie úverov zo strany alternatívnych investičných fondov poskytujúcich úvery. Odo dňa účinnosti tejto novely zákona o kolektívnom investovaní nebude zo zákona umožnené správcovským spoločnostiam spravujúcim alternatívne investičné fondy poskytujúce úvery  poskytovať špecifické typy úverov, ako sú spotrebiteľské úvery a úvery na bývanie. Alternatívne investičné fondy poskytujúce úvery budú môcť poskytovať len úvery podnikateľským subjektom. Keďže správcovské spoločnosti predbežne neprejavili záujem rozšíriť svoje činnosti o poskytovanie úverov, v tomto materiáli uvažujeme, že postupom času vzniknú len 3 alternatívne investičné fondy poskytujúce úvery.                             
V predkladanom návrhu zákona bolo identifikovaných 16 regulácií s vplyvom na správcovské spoločnosti a nimi spravované alternatívne investičné fondy alebo štandardné podielové fondy.  Predmetom kalkulačky nákladov je výpočet vplyvov jednotlivých regulácií z dôvodu zvýšenia alebo zníženia administratívnej záťaže správcovských spoločností, ktoré vykonávajú činnosti, funkcie alebo služby podľa príslušných ustanovení návrhu novely zákona o kolektívnom investovaní v znení neskorších predpisov. 
1. Regulácia uvedená v § 28(7) zákona č. 203/2011 - informácie o zmenách podmienok, na základe ktorých bolo vydané pôvodné povolenie pre správcovské spoločnosti spravujúce štandardné podielové fondy. Časová náročnosť pre administratívne náklady je uvažovaná ako jednorazový náklad v podobe oboznámenia sa s novými požiadavkami, porovnaním zmeneného stavu oproti pôvodnému povoleniu, a predložením oznámenia. Novelou tohto zákona sa požaduje aktualizácia údajov o zverení a druhotnom zverení činností, funkcií a služieb zo správcovskej spoločnosti na tretie osoby. Nepriame náklady sme odhadli na 150 eur, čo zahŕňa náklady na jedného zamestnanca, ktorý preverí súlad aktuálnych podmienok s platným povolením, vypracuje informáciu o zmenách podmienok a predloží túto informáciu orgánu dohľadu.      
2. Regulácia podľa § 28(4) zákona č. 203/2011 – uvedenie nových informácií v žiadosti o udelenie povolenia pre správcovskú spoločnosť spravujúcu štandardný podielový fond – sa týka nových žiadostí o udelenie povolenia, a zvyšuje náklady. Počet správcovských spoločností je už ustálený, predpokladáme, že v najbližších rokoch by mohla pribudnúť len jedna správcovská spoločnosť, na ktorú by sa vzťahovali nové požiadavky podľa tejto regulácie. Predpokladáme vynaloženie jednorazových nákladov pred získaním povolenia podľa § 28 zákona o kolektívnom investovaní. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a jej implementáciou do vnútorných noriem a procesov správcovskej spoločnosti, pri frekvencii plnenia jednorazovo ešte pred udelením povolenia pre správcovskú spoločnosť. Informácie sa týkajú nového povolenia, je potrebná súčinnosť s právnym útvarom, bol použitý expertný odhad. Odhadnuté nepriame náklady zahŕňajú náklady na zamestnancov, ktorí sa budú podieľať na príprave nových požadovaných informácií do žiadosti o udelenie povolenia pre správcovskú spoločnosť podľa  § 28, pričom predpokladáme, že vznik len jednej novej správcovskej spoločnosti, ktorá bude chcieť spravovať štandardné podielové fondy.            
3. Regulácia podľa § 28a(4)(f) zákona č. 203/2011 – uvedenie nových informácií v žiadosti o udelenie povolenia pre správcovskú spoločnosť spravujúcu alternatívny investičný fond – sa týka nových žiadostí o udelenie povolenia a zvyšuje náklady. Počet správcovských spoločností je už ustálený, predpokladáme, že v najbližších rokoch by mohla pribudnúť len jedna správcovská spoločnosť, na ktorú by sa vzťahovali nové požiadavky podľa tejto regulácie. Predpokladáme vynaloženie jednorazových nákladov pred získaním povolenia podľa § 28a zákona o kolektívnom investovaní. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a jej implementáciou do vnútorných noriem a procesov správcovskej spoločnosti, pri frekvencii plnenia jednorazovo ešte pred udelením povolenia pre správcovskú spoločnosť. Odhadnuté nepriame náklady zahŕňajú náklady na zamestnancov, ktorí sa budú podieľať na príprave nových požadovaných informácií do žiadosti o udelenie povolenia pre správcovskú spoločnosť podľa § 28a, pričom predpokladáme, že vznik deviatich správcovských spoločností, ktoré budú chcieť spravovať alternatívne investičné fondy.  
4. Regulácia uvedená v § 28(4)(i) a v § 28a(4)(f) zákona č. 203/2011 – informácie o opatreniach prijatých na zverenie funkcií -  zvyšuje náklady všetkým správcovským spoločnostiam, ktoré sa rozhodli zveriť výkon činností a funkcií a poskytovanie služieb na tretiu osobu. Táto regulácia sa vzťahuje na všetky správcovské spoločnosti, ktoré musia informovať Národnú banku Slovenska o zverení činností, funkcií a služieb. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a jej implementáciou do vnútorných noriem a procesov správcovskej spoločnosti, pri frekvencii plnenia jednorazovo ešte pred uzavretím zmluvy o zverení činností, funkcií a služieb tretej osobe. Odhadnuté náklady zahŕňajú náklady na zamestnancov, ktorí pripravia príslušné informácie o opatreniach prijatých na zverenie funkcií, vrátane zmluvnej dokumentácie a prípadnej zmeny vnútorných procesov, ktoré sa týkajú monitorovania činností tretej osoby, ktorej správcovská spoločnosť zverila výkon časti jej činností, funkcií a služieb.            
5. Regulácia podľa § 45a(8) zákona č. 203/2011 – správa alternatívneho investičného fondu na podnet tretej osoby -  zvyšuje náklady každej správcovskej spoločnosti, ktorá spravuje alternatívny investičný fond na podnet a v mene tretej osoby, predovšetkým z dôvodu predchádzania konfliktu záujmov a riadenia konfliktu záujmov v prípade, ak konflikt záujmov nie je možné úplne odstrániť. To isté sa týka zverenia činností, funkcií a služieb tretej osobe. Regulácia má dopad len na správcovské spoločnosti, ktoré spravujú alternatívny investičný fond v mene tretej osoby alebo zverili niektoré činnosti, funkcie a služby tretej osobe. Pri kvantifikácii bol zvolený postup na základe alternatívy č. 2 pre administratívne náklady. Abstrahujeme od priebežných poplatkov za správu takéhoto fondu. Typ administratívnych nákladov bol určený ako náklady súvisiace s oboznámením sa s reguláciou a s podaním podrobných vysvetlení a dôkazov, že správcovská spoločnosť prijala opatrenia na prevenciu konfliktov záujmov a ich riadenie. Náklady sa odhadujú v celkovej výške  na prípravu všetkých procesov súvisiacich so správou alternatívneho investičného fondu na podnet tretej osoby, vrátane zmluvnej dokumentácie, a prípravy zakladajúcich dokumentov, štatútu a predajného prospektu. Predpokladáme vynaloženie týchto nákladov ešte pred zriadením spravovaného alternatívneho investičného fondu.          
6. Regulácia podľa § 37a (4)(e),  § 37e zákona č. 203/2011 – zavedenie účinných politík, postupov  a procesov posudzovania úverového rizika a správy úverového portfólia – prispeje k nárastu nákladov tých správcovských spoločností, ktoré budú spravovať alternatívny investičný fond poskytujúci úvery. Predpokladáme, že takéto fondy vzniknú v najbližších rokoch len tri, a budú ich spravovať 3 správcovské spoločnosti. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a so zmenou vnútorných procesov. Zároveň predpokladáme, že len tri najväčšie správcovské spoločnosti zriadia alternatívny investičný fond poskytujúci úvery, keďže pôjde o implementáciu náročných postupov poskytovania úverov, správy úverov a riadenia kreditných rizík.  Do nepriamych nákladov sme započítali náklady na technickú prípravu informačného systému na poskytovanie úverov a správu úverov a jeho naprogramovanie  vrátane prípravy dokumentácie fondu a štatútu fondu. Všetky tieto nepriame náklady vzniknú pred zriadením alternatívneho investičného fondu poskytujúceho úvery.        
7. Regulácia podľa § 14a zákona č. 203/2011 – implementácia politík a postupov na aktiváciu a deaktiváciu nástrojov riadenia likvidity – zvyšuje náklady všetkým správcovským spoločnostiam, keďže všetky sa musia prispôsobiť novej regulácii pri spravovaní alternatívnych investičných fondov a štandardných podielových fondov. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou, so zmenou vnútorných procesov ako aj s overením súladu vnútorných procesov s novou reguláciou. Ide o jednorazové náklady na zamestnancov pripravujúcich možné využitie nástrojov riadenia likvidity, vrátane úpravy informačného systému.           
8. Regulácia podľa § 57 a 57a zákona č. 203/2011 – uzavretie dohody o zverení činností, funkcií a služieb – zvyšuje náklady, ktoré sú vyvolané povinnosťou prispôsobiť sa tejto regulácii a informovať Národnú banku Slovenska o zverení a druhotnom zverení činností, funkcií a služieb na tretiu osobu. Táto regulácia sa vzťahuje na všetky správcovské spoločnosti, a to ešte pred momentom zverenia a druhotného zverenia činností, funkcií a služieb na tretiu osobu, náklady sú teda jednorazové a súvisia s uzavretím dohody o zverení činností, funkcií a služieb, a prispôsobením všetkých vnútorných procesov.  Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a so zmenou vnútorných procesov. Odhadnuté náklady predstavujú náklady na zamestnancov, ktorí pripravia dohodu o zverení činností, funkcií a služieb tretej osobe.         
9. Reguláciou v § 159a(1)(p) zákona č. 203/2011 – zoznam poplatkov, platieb a výdavkov – sa zvyšujú náklady súvisiace s vypracovaní a poskytovaním uvedeného zoznamu. Týka sa to všetkých správcovských spoločností, ktoré spravujú alternatívne investičné fondy. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako jednorazové náklady súvisiace s oboznámením sa s reguláciou a so zmenou vnútorných procesov. Odhadnuté náklady zahŕňajú náklady na zamestnancov, ktorí pripravia požadovanú informáciu, vrátane nákladov na zmeny v informačnom systéme.           
10. Regulácia podľa § 159a(4) zákona č. 203/2011 – informácie o zložení portfólia úverov – zvyšuje náklady pre všetky alternatívne investičné fondy poskytujúce úvery. Ide o veľmi podrobné informácie pravidelne aktualizované. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou, zmenou vnútorných procesov a s poskytnutím takejto informácie Národnej banke Slovenska. Táto povinnosť by sa mala týkať len troch najväčších správcovských spoločností, ktoré budú spravovať alternatívny investičný fond poskytujúci úvery. Odhadnuté náklady zahŕňajú náklady na zamestnancov a procesy, ktoré sa použijú na prípravu požadovanej informácie o zložení portfólia úverov.               
11. Regulácia podľa 148(12) zákona č. 203/2011 – ponúkanie podielových listov európskych alternatívnych investičných fondov v rámci sporenia zamestnancov – zvyšuje náklady na samotné zavedenie takéhoto investičného systému, aj na jeho dlhodobé udržiavanie. Správcovské spoločnosti nie sú nútenú túto možnosť využívať, keďže súčasne existuje mnoho ďalších možností príspevku zamestnávateľa svojim zamestnancov na dôchodkové zabezpečenie, preto predpokladáme, že takáto regulácia sa bude vzťahovať len na jednu správcovskú spoločnosť. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a so zmenou vnútorných procesov správcovskej spoločnosti. Do odhadnutých nákladov sme započítali náklady na interné procesy, na informačný systém, na oboznámenie sa s reguláciou, a aj na zamestnancov, ktorí budú riadiť a spravovať dôchodkový program pre zamestnancov.    
12. Regulácia podľa § 161a zákona č. 203/2011 zvyšuje náklady tým, že vyžaduje pravidelne podávať správy o trhoch, na ktorých správcovská spoločnosť obchoduje a nástrojoch, s ktorými obchoduje. Táto regulácia sa týka všetkých správcovských spoločností, ktoré spravujú štandardné podielové fondy. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a s podaním danej správy v mesačnej frekvencii.              
13. Regulácia podľa §  44(6) zákona č. 203/2011 – správa štandardného podielového fondu na podnet tretej osoby – zvyšuje náklady každej správcovskej spoločnosti, ktorá spravuje štandardný podielový fond na podnet a v mene tretej osoby, predovšetkým z dôvodu predchádzania konfliktu záujmov a riadenia konfliktu záujmov v prípade, ak konflikt záujmov nie je možné úplne odstrániť. To isté sa týka zverenia činností, funkcií a služieb tretej osobe. Regulácia má dopad len na správcovské spoločnosti, ktoré spravujú podielový fond v mene tretej osoby alebo zverili niektoré činnosti, funkcie a služby tretej osobe. Pri kvantifikácii bol zvolený postup na základe alternatívy č. 2 pre administratívne náklady. Abstrahujeme od priebežných poplatkov za správu takéhoto fondu. Typ administratívnych nákladov bol určený ako náklady súvisiace s oboznámením sa s reguláciou a s podaním podrobných vysvetlení a dôkazov, že správcovská spoločnosť prijala opatrenia na prevenciu konfliktov záujmov a ich riadenie. Náklady sa odhadujú v celkovej výške  na prípravu všetkých procesov súvisiacich so správou štandardného podielového  fondu na podnet tretej osoby, vrátane zmluvnej dokumentácie, a prípravy zakladajúcich dokumentov, štatútu a predajného prospektu. Predpokladáme vynaloženie týchto nákladov ešte pred zriadením spravovaného štandardného podielového fondu.                           
14.    Regulácia podľa §  31b zákona č. 203/2011 -  zmena obchodného mena registrovaného správcu s doplnením označenia "správca podlimitných rizikových fondov" predstavuje náklady na zmenu obchodného mena rozhodnutím valného zhromaždenia, zmenu stanov a zápis nového obchodného mena do obchodného registra. Táto regulácia sa týka 36 registrovaných správcov uvedených v registri NBS. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou, so zmenou vnútorných procesov a zápisom do príslušného registra. Ide o náklady na zamestnancov, ktorí pripravia príslušné podklady na zmenu názvu, a tiež náklady na zmenu a schválenie všetkých dokumentov, ktoré sa poskytujú klientom.  
15. Regulácia podľa §  191 ods. 1 zákona č. 203/2011 – zavádza sa základné pravidlo, že  Národnej banke Slovenska sa predkladajú informácie a dokumenty v elektronickej podobe, ibaže tento alebo osobitný zákon určuje povinnosť predloženia informácií v listinnej podobe alebo tak uvedie Národná banka Slovenska vo výzve. Regulácia má pozitívny dlhodobý dopad na správcovské spoločnosti a registrovaných správcov, keďže všetky požadované dokumenty bude možné predkladať elektronicky. Pri kvantifikácii bol zvolený postup na základe alternatívy č. 2 pre administratívne náklady. Napriek skráteniu lehoty potrebnej na doručenie príslušných dokumentov Národnej banke Slovenska, elektronizácia podaní je spojená s nákladmi na odosielajúcich zamestnancov a nákladmi na informačný a komunikačný systém. Tieto náklady sú zanedbateľné oproti súčasným nákladom na poštové služby a tlač predkladaných materiálov. Toto opatrenie správcovským spoločnostiam znižuje celkové náklady na predkladanie požadovaných materiálov do Národnej banky Slovenska. Započítali sa náklady na predkladanie informácií v elektronickej podobe.  
16. Regulácia podľa § 70(8) zákona č. 203/2011 – umožnenie určiť zahraničného depozitára po jeho schválení Národnou bankou Slovenska. Využívanie služieb zahraničného depozitára  má zmysel v prípade, že lokálny depozitár nedokáže kontrolovať špecifické aktíva, ako sú napríklad zahraničné nehnuteľnosti. Predpokladáme, že možnosť požiadať o určenie zahraničného depozitára využijú dve správcovské spoločnosti pre svoje alternatívne investičné fondy zamerané na investície do nehnuteľností. Náklady na túto povinnosť zahŕňajú náklady na oboznámenie sa s regulačnými požiadavkami a náklady na podanie odôvodnenej žiadosti o určenie zahraničného depozitára do Národnej banky Slovenska. Pri kvantifikácii bol zvolený postup na základe alternatívy č. 2 pre administratívne náklady. Typ administratívnych nákladov bol určený ako náklady súvisiace s oboznámením sa s reguláciou a náklady súvisiace s podaním žiadosti, pri frekvencii plnenia jednorazovo ešte pred začatím využívania služieb zahraničného depozitára. Na určenie celkovej výšky nepriamych nákladov bol použitý expertný odhad. Odhadnuté nepriame náklady zahŕňajú náklady na zamestnancov, ktorí sa budú podieľať na príprave depozitárskej zmluvy so zahraničným depozitárom a na vypracovaní odôvodnenej žiadosti pre Národnú banku Slovenska.            
   

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.
V návrhu zákona boli identifikované nasledovné prípady goldplatingu, vo všetkých troch prípadoch ide o navýšenie požiadaviek oproti minimálnemu zneniu smernice (EÚ) 2024/927 a smernice (EÚ) 2024/2994. Vo všetkých uvedených prípadoch goldplating znamená zhoršenie situácie pre dohliadané subjekty oproti zahraničným subjektom kolektívneho investovania.  

Návrhom zákona sa zavádza národná úprava, ktorá ide nad rámec minimálnych požiadaviek stanovených v smernici (EÚ) 2024/927
Odôvodnenie goldplatingu vo vzťahu k čl. 1 bod 7 smernice 2024/927 (§ 37e ods. 15 návrhu zákona) -  Slovenská republika návrhom zákona zakázala alternatívnym investičným fondom poskytujúcim úvery, aby poskytovali úvery spotrebiteľom v zmysle vymedzenia v článku 3 písm. a) smernice (EÚ) 2008/48/ES na svojom území, a tiež zakázala, aby spravovali úvery poskytnuté takýmto spotrebiteľov na jej území.  Ustanovenie § 37e ods. 15 návrhu zákona predstavuje vnútroštátnu úpravu poskytovania úverov spotrebiteľom. V Slovenskej  republike sa v prvej fáze alternatívnym investičným fondom umožňuje, aby poskytovali len úvery podnikom, vrátane malých a stredných podnikov. V druhej fáze, po zvážení okolností a vývoja pri poskytovaní úverov zo strany alternatívnych investičných fondov, sa prehodnotí toto obmedzenie poskytovania úverov spotrebiteľom. Zákaz poskytovania úverov spotrebiteľom zo strany alternatívnych investičných fondov nie je v rozpore so smernicou (EÚ) 2024/927. Z hľadiska rozsahu goldplatingu a jeho dopadu na trhové subjekty nepredpokladáme významný negatívny dopad tohto goldplatingu, nakoľko na stretnutí so Slovenskou asociáciou správcovských spoločností bol prezentovaný nezáujem slovenských správcovských spoločností zriadiť alternatívne investičné fondy poskytujúce úvery vrátane poskytovania úverov spotrebiteľom.            
Odôvodnenie goldplatingu vo vzťahu k čl. 1 bod 10 smernice 2024/927 (§ 70 ods. 8 návrhu zákona) -  Slovenská republika návrhom zákona umožňuje, aby Národná banka Slovenska povolila za depozitára alternatívneho investičného fondu určiť zahraničného depozitára. Ustanovenie § 70 ods. 8 návrhu zákona predstavuje vnútroštátnu úpravu využitia služieb zahraničného depozitára v prípade, ak správcovská spoločnosť predloží Národnej banke Slovenska odôvodnenú žiadosť o určenie zahraničného depozitára. V Slovenskej republike v súčasnosti nie je nedostatok služieb depozitára, avšak s ohľadom na špecifiká zahraničných aktív vzniká predpoklad využitia služieb zahraničného depozitára, ktorý bude vedieť lepšie kontrolovať zahraničné aktíva v štáte jeho pôsobnosti. Možnosť povoliť využívanie služieb zahraničného depozitára nie je v rozpore  so smernicou (EÚ) 2024/927. Využitie možnosti určiť zahraničného depozitára predpokladáme u dvoch správcovských spoločností, a to pre lepšiu  kontrolu zahraničných nehnuteľností.           

Návrhom zákona sa zavádza národná úprava, ktorá ide nad rámec minimálnych požiadaviek stanovených v smernici (EÚ) 2024/2994
Odôvodnenie goldplatingu vo vzťahu k čl. 1 bod 2 smernice 2024/2994 (§ 89 ods. 4 návrhu zákona) -  umožňuje sa, aby podľa § 89 ods. 4 zákona o kolektívnom investovaní a po schválení štatútu mohol štandardný podielový fond zvýšiť hodnotu jeho aktív investovaných  do prevoditeľných cenných papieroch alebo nástrojov peňažného trhu vydaných tou istou osobou z 5 % na 10 %. Uvedenú výnimku môže využiť každý štandardný podielový fond po schválení jeho štatútu Národnou bankou Slovenska ako povoľovacím orgánom. Možnosť využiť výnimku podľa § 89 ods. 4 zákona nie je v rozpore so smernicou (EÚ) 2024/2994.  V praxi sa však táto výnimka využíva len výnimočne, keďže zvýšením daného limitu sa zároveň zdvojnásobuje expozícia rizika voči jednému emitentovi. Tento goldplating tak v praxi nebude mať takmer žiaden dopad na štandardné podielové fondy. V už účinnom zákone táto výnimka je už zavedená, súčasný návrh novely zákona túto výnimku umožňuje naďalej, a teda goldplating vo vnútroštátnej právnej úprave bude pretrvávať.   


3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

K zverejnenej predbežnej informácii k návrhu zákona MFSR nedostalo žiadne podnety od trhových subjektov, ktorých by sa navrhovaná regulácia mohla týkať.
MFSR zároveň v auguste 2025 uskutočnilo konzultáciu so Slovenskou asociáciou správcovských spoločností, na ktorej správcovské spoločnosti vyjadrili postoj, že nemajú v úmysle vytvárať a spravovať alternatívne investičné fondy poskytujúce úvery, vzhľadom na náročnosť interných procesov. Napriek tejto skutočnosti predpokladáme, že v najbližších rokoch s ohľadom na vývoj v Európskej únii môžu vzniknúť 3 alternatívne investičné fondy poskytujúce úvery. Uvedený predpoklad vychádza z premisy, že domáce správcovské spoločnosti vyvinú úsilie vytvoriť takéto fondy ako alternatívu k zahraničným alternatívnym investičným fondom poskytujúcim úvery, ktoré budú distribuované na území Slovenskej republiky.
Dňa 11. septembra 2025 sa uskutočnilo stretnutie zástupcov Ministerstva financií SR, Národnej banky Slovenska, Slovenskej asociácie správcovských spoločností a Ministerstva hospodárstva SR k prediskutovaniu vplyvov návrhu novely zákona o kolektívom investovaní. Poznatky z tohto stretnutia boli zapracované do analýzy vplyvov na podnikateľské prostredie. Slovenská asociácia správcovských spoločností nenavrhla odhadnúť zmenu nákladov v dôsledku vplyvu žiadne ďalších zákonných povinností, a návrh Národnej banky Slovenska zahrnúť do výpočtu vplyvov  opatrenia č. 14 a 15 boli akceptované.                                              

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Ovplyvňuje zmena regulácie inovácie, vedu a výskum?
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Navrhnuté zmeny vychádzajú zo znenia príslušných smerníc (EÚ) a vzťahujú sa v rovnakej miere na všetky dotknuté subjekty. Princíp proporcionality nebol zohľadnený už na európskej úrovni, možno teda predpokladať percentuálne vyšší podiel nákladov vyvolaných zmenou regulácie u menších subjektov.          


Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
x zvyšuje  	☐ nemení	☐ znižuje

Návrh zákona prináša predovšetkým možnosť poskytovať úvery a spravovať úvery zo strany alternatívnych investičných fondov poskytujúcich úvery. To má dopad na interné prevádzkové procesy na strane správcovských spoločností spravujúcich alternatívne investičné fondy poskytujúce úvery. Využitím  možnosti poskytovať úvery a spravovať úvery správcovskými spoločnosťami spravujúcimi alternatívne investičné fondy poskytujúce úvery možno predpokladať pozitívny vplyv na nárast konkurencie pri poskytovaní úverov, v prvotnej fáze len v oblasti poskytovania úverov podnikateľským subjektom, ako alternatíva k bankovému financovaniu podnikov. Zástupcovia Slovenskej asociácie správcovských spoločností predbežne nepredpokladajú vznik alternatívnych investičných fondov poskytujúcich úvery.                

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
x zvyšuje  	☐ nemení	☐ znižuje

Zastávame názor, že návrh zákona prináša veľa príležitostí na skvalitnenie správy alternatívnych investičných fondov a štandardných podielových fondov, čo sa môže pozitívne prejaviť aj na pomere tržieb oproti nákladom.       

3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
1. iné vplyvy podľa písm. a) až c), ktoré sú goldplatingom.

Nižšie uvádzame popis 7 regulácií, ktoré nebolo možné kvantifikovať:
1. Regulácia uvedená v § 27(6)(f) zákona č. 203/2011 - správa referenčných hodnôt – sa týka len úzkeho okruhu správcovských spoločností, ktoré by spravovali referenčné hodnoty podľa nariadenia (EÚ) 2016/1011 o indexoch používaných ako referenčné hodnoty vo finančných nástrojoch a finančných zmluvách. Správcovská spoločnosť musí mať zavedený spoľahlivý systém správy a riadenia, ktorý zahŕňa jasnú organizačnú štruktúru s jasne vymedzenými transparentnými a konzistentnými úlohami a zodpovednosťami pre všetky osoby zapojené do poskytovania referenčnej hodnoty, musí spĺňať požiadavky na riadenie konfliktov záujmov ako aj na uchovávanie záznamov týkajúcich sa určenia referenčnej hodnoty. Časová náročnosť pre administratívne náklady je uvažovaná ako jednorazový náklad v podobe oboznámenia sa s reguláciou a jej implementáciou v riadení správcovskej spoločnosti. Vzhľadom na nulový počet správcovských spoločností spravujúcich referenčné hodnoty je dopad tohto opatrenia na náklady správcovských spoločností taktiež nulový.     
2. § 27 ods. 5 – novela zákona o kolektívnom investovaní nezakladá vznik osobitného povolenia alebo rozšírenia povolenia na činnosť správcovskej spoločnosti podľa § 28a, preto ani nepredpokladáme citeľný vplyv na rast nákladov.    
3. Podľa § 28 ods. 2 sa požaduje, aby aspoň dve fyzické osoby skutočne riadili podnikanie správcovskej spoločnosti, ktorá spravuje štandardné podielové fondy. Táto požiadavka je už v súčasnosti splnená u všetkých správcovských spoločností, keďže podľa Obchodného zákonníka sa vyžaduje, aby predstavenstvo správcovskej spoločnosti bolo aspoň trojčlenné. Táto požiadavka je teda podľa slovenského právneho poriadku už splnená. 
4. Podľa § 28a ods. 2 sa požaduje, aby aspoň dve fyzické osoby skutočne riadili podnikanie správcovskej spoločnosti, ktorá spravuje alternatívne investičné fondy. Táto požiadavka je už v súčasnosti splnená u všetkých správcovských spoločností, keďže podľa Obchodného zákonníka sa vyžaduje, aby predstavenstvo správcovskej spoločnosti bolo aspoň trojčlenné. Táto požiadavka je teda podľa slovenského právneho poriadku už splnená. 
5. Podľa § 28a ods. 4 písm. k) a l) sa rozširujú požiadavky na informácie, ktoré je povinný predložiť žiadateľ. Ide však len o upresnenie už v súčasnosti požadovaných informácií, týkajúcich sa zverenia a druhotného zverenia činností, funkcií a služieb, ktorých výkon správcovská spoločnosť zveruje tretej osobe. Preto nepredpokladáme žiaden dopad na rast nákladov. 
6. V § 37d sa zavádza rotácia nezávislých externých oceňovateľov nehnuteľností v realitných fondoch, ktorá by mala prispieť k reálnejšiemu určeniu hodnoty nehnuteľností. Táto rotácia nemá vplyv na náklady správcovskej spoločnosti, aj v súčasnosti už nehnuteľnosti oceňuje externý oceňovateľ. Zákonom sa určuje 5 ročné obdobie, počas ktorého môže tú istú nehnuteľnosť v realitnom fonde oceňovať jeden externý oceňovateľ, po uplynutí 5 rokov sa musí zmeniť externý oceňovateľ. Správcovská spoločnosť môže naďalej využívať služby viacerých externých oceňovateľov, keďže vo fonde môžu byť viaceré kategórie nehnuteľností – komerčné budovy na prenájom, obytné budovy, atď. Využívanie nezávislých externých oceňovateľov je síce nákladom, ich rotácia však celkovú výšku nákladov nemení.    
7. [bookmark: _Hlk204423669]V § 80 ods. 4 sa síce rozširuje informačná povinnosť depozitára voči Národnej banke Slovenska, avšak len v prípadoch, ak mu správcovská spoločnosť opakovane a bez vážneho dôvodu odmietne predložiť požadované údaje a doklady. V praxi nepoznáme žiaden prípad, kedy by správcovská spoločnosť odmietla poskytnúť depozitárovi požadované dokumenty a doklady, preto predpokladáme, že táto povinnosť nebude vplývať na rast nákladov ani na strane správcovskej spoločnosti, ani na strane depozitára.            






















